**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ՕԳՈՍՏՈՍԻ 24-Ի N 1343-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ** **ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |
| --- | --- |
| 1. **Վարչապետի աշխատակազմի ֆինանսատնտեսագիտական վարչություն**
 | **2023-05-12** |
|  |
| Ուսումնասիրելով ներկայացված որոշման նախագիծը, ինչպես նաև գործող որոշումը (այսուհետ Որոշում)՝ ունենք հետևյալ դիտարկումները՝1. Համաձայն Որոշմամբ հաստատված Հավելվածի 8-րդ կետի՝ շահառուն հայտի ներկայացման պահի դրությամբ չպետք է ունենա չկատարված հարկային պարտավորությունները գանձելու վերաբերյալ հարուցված վարչական վարույթ: Այս համատեքստում հարց է առաջանում, ինչպես է Էկոնոմիկայի նախարարությունը ճշտելու վերոնշյալ պահանջի բավարարումը, այն դեպքում, երբ շահագրգիռ մարմինների ցանկում, ում ուղարկվում է համապատասխան որոշման նախագիծը կարծիքի, ներառված չէ Պետական եկամուտների կոմիտեն, որը կարող էր տիրապետել հարկային պարտավորությունների վերաբերյալ տեղեկատվությանը: Առաջարկում ենք հիմնավորել համապատասխան ինֆորմացիայի հասանելիությունը Էկոնոմիկայի նախարարության համար, կամ ընթացակարգը լրամշակել, ներգրավելով նաև Պետական եկամուտների կոմիտեին:2. Հավելվածի 13-րդ կետում թվարկված են այն շահագրգիռ պետական մարմինները, ում կառավարության համապատասխան որոշման նախագիծն ուղարկվում է կարծիքի: Վերջիններիս մեջ ներառված է նաև Կրթության, գիտության, սպորտի և մշակույթի նախարարությունը: Հարկ է նշել, որ Վարչապետի աշխատակազմ ներկայացված և եզրակացությունների հիման վրա հետ վերադարձված մի շարք ընկերությունների օժանդակության անհատական նախագծերի («ԱԳՐՈՊՐՈ» ՓԲԸ, «ՅՈՒ ԷՄ ԱԳՐՈ ՍՊԸ, «ԵՎՐՈՊԼԱՍՏ 999» ՍՊԸ) փաթեթներում բացակայում էր ԿԳՄՍ նախարարության կարծիքը: Առաջարկում ենք լրացուցիչ հիմնավորել ԿԳՄՍ նախարարության առնչությունը տվյալ օժանդակությանը և հաշվի առնելով կարգով սահմանված պահանջը՝ անհատական նախագծերը ուղարկել նաև ԿԳՄՍ նախարարություն՝ կարծիքի: Անհրաժեշտության բացակայության պարագայում, անհրաժեշտ է համապատասխան փոփոխություն կատարել նախագծում:3. Որոշման մեջ բացակայում են կարգավորումներ՝ հայտում առկա թերությունների դեպքում այն շահառուին վերադարձնելու և համապատասխան ժամկետում թերությունները վերջինիս կողմից լրամշակելու վերաբերյալ: Առաջարկում ենք նախագծում անդրադառնալ նաև վերոշարադրյալ դիտարկմանը:4. Վարչապետի աշխատակազմ ներկայացված անհատական նախագծերով ընկերությունների համար պահանջ էր սահմանված՝ Հայաստանի Հանրապետության տարածքային կառավարման և ենթակառուցվածքների նախարարություն ներկայացնել անկախ աուդիտորական ընկերության կողմից գնահատված տարեկան հաշվետվություններ՝ նախապես սահմանված ժամանակացույցին համապատասխան։ Այնինչ նման պահանջի վերաբերյալ դրույթ օժանդակության տրամադրման կարգում բացակայում է: Հաշվի առնելով վերոշարադրյալ դիտարկումները՝ նախագիծը լրամշակման՝ նոր փոփոխությունների ներառման կարիք ունի: | **Ընդունվել է։**Նախագծում կատարվել են փոփոխություններ։**Ընդունվել է ի գիտություն։****Չի ընդունվել։**Որոշմամբ ամրագրված է, որ հայտում թերությունների առկայության դեպքում այն վերադարձվում է շահառուին։ Հետևաբար, վերջինս հայտը լրամշակելուց հետո կարող է ներկայացնել նոր հայտ՝ սահմանված ընթացակարգի համաձայն։**Ընդունվել է։**Նախագծում կատարվել են փոփոխություններ։ |
| 1. **Վարչապետի աշխատակազմի տարածքային զարգացման և շրջակա միջավայրի հարցերի վարչություն**
 | **2023-05-12** |
|  |
| Նախագծի վերաբերյալ առկա են հետևյալ նկատառումները.1. Նախագծի 1-ին կետի 1-ին ենթակետով նախատեսվում է ՀՀ կառավարության 2022 թվականի օգոստոսի 24-ի «Ենթակառուցվածքներ ներդրումների դիմաց» օժանդակության տրամադրման միջոցառման իրականացման անհրաժեշտ բազային պահանջները, օժանդակության տրամադրման կարգը և պայմանները հաստատելու մասին» N 1343-Ն որոշմամբ հաստատված հավելվածի (այսուհետ՝ գործող որոշում) 7-րդ կետով սահմանված՝ սեփականության իրավունքի պահանջի փոխարեն սահմանել, որ «*Ներդրումային ծրագրի իրականացման համար տարածքի նկատմամբ շահառուն պետք է ունենա սեփականության,* ***կամ կառուցապատման, կամ օգտագործման, կամ վարձակալության*** *գրանցված իրավունք*»: Սակայն նախագծի հիմնավորմամբ որևէ անդրադարձ չի կատարվել առաջարկվող կարգավորման անհրաժեշտությանը: Ըստ այդմ, պարզ չէ, թե արդյո՞ք գնահատվել են այն ռիսկերը, որ օրինակ շահառուի տվյալ ներդրումային տարածքի նկատմամբ կառուցապատման կամ վարձակալության կամ օգտագործման իրավունքի ժամկետը կհամապատասխանի ներդրումային ծրագրի իրականացման ժամկետների հետ, թե՝ ոչ:

 Ելնելով վերոնշյալից, գտնում ենք, որ այն լրացուցիչ պարզաբանման և հիմնավորման կարիք ունի:1. Նախագծի 1-ին կետի 5-րդ ենթակետը շարահյուսության տեսանկյունից վերանայման կարիք ունի: Բացի այդ, նախագծի նշված կետում նախատեսվել է, որ «բանկային երաշխիքը շահառուի կողմից ներկայացվում է պատասխանատու մարմնին Կառավարության ***որոշումն ուժի մեջ մտելուց հետո*** (...)», իսկ նախագծի 1-ին կետի 6-րդ ենթակետով էլ առաջարկվել է դրույթ առ այն, որ ***Կառավարության քննարկմանը ներկայացված նախագիծը, ի թիվս այլնի, պետք է ներառի բանկային երաշխիքի մասին տեղեկատվություն***: Արդյունքում, պարզ չէ՝ թե ինչ տեղեկատվություն է ներառելու նշված որոշման նախագիծը, եթե սույն նախագծով դիտարկվել է, որ բանկային երաշխիքը ներակայացվելու է համապատասխան որոշման ընդունումից հետո: Ուստի, գտնում ենք, որ այն լրացուցիչ պարզաբանման և հստակեցման կարիք ունի:
 | **Ընդունվել է։** Նախագծում կատարվել են փոփոխություններ։**Ընդունվել է։** Նախագծում կատարվել են փոփոխություններ։ |